text: তিতাস উপজেলা কুমিল্লা জেলার অন্তর্ভুক্ত একটি উপজেলা। মূলত পাকিস্তান আমলের থানাকে উপজেলায় উন্নতি করা হয়েছে। তিতাস একটি নবগঠিত প্রশাসনিক অঞ্চল। অর্থাৎ পার্শ্ববর্তী দাউদকান্দি উপজেলার অংশ নিয়ে এই উপজেলা গঠন করা হয় ২০০৪ সালে। উপজেলা নির্বাহী অফিসার এই উপজেলার প্রধান সরকারি কর্মকর্তা।
  
  ইতিহাস
  আশির দশকের শেষ দিকে দাউদকান্দি উপজেলার উত্তরাঞ্চলের অংশে পীর শাহবাজ নগর নামে আলাদা থানা করার দাবি উঠে। পরে ২০০৪ সালে তিতাস উপজেলা গঠন করা হয়। নয়টি ইউনিয়ন নিয়ে দাউদকান্দি উপজেলা থেকে বিভক্ত হয়ে এই উপজেলা তৈরি করা হয়। ২০০৪ সালের ৩০ মার্চ স্থানীয় সরকার, পল্লী  উন্নয়ন ও সমবায় মন্ত্রণালয়ের অধীনস্থ স্থানীয় সরকার বিভাগের জারীকৃত এক প্রজ্ঞাপনে তিতাস উপজেলাকে পূর্ণাঙ্গ উপজেলা হিসাবে ঘোষণা করা হয় এবং ৪ এপ্রিল তা গেজেটে অতিরিক্ত সংখ্যায় প্রকাশিত হয়। উপজেলার ৫টি ইউনিয়নের উপর দিয়ে বহমান তিতাস নদী থেকে উপজেলার নামকরণ করেন তৎকালীন মন্ত্রী এবং স্থানীয় সংসদ সদস্য খন্দকার মোশাররফ হোসেন।
  
  অবস্থান 
  তিতাস উপজেলা কুমিল্লা  জেলার উত্তর-পশ্চিমে প্রায় শেষ প্রান্তে ২৩o৪০" পূর্ব দ্রাঘিমাংশে অবস্থিত। উপজেলার দক্ষিণ ও পূর্ব পার্শ্ব দিয়ে কাঠালিয়া নদী প্রবাহিত।
  তিতাস উপজেলার উত্তরে হোমনা উপজেলা, পূর্বে মুরাদনগর উপজেলা, দক্ষিণে দাউদকান্দি উপজেলা এবং পশ্চিমে মেঘনা উপজেলা অবস্থিত। কুমিল্লা সদর থেকে ৫৮ কি:মি: এবং ঢাকা থেকে ৫৫ কি:মি: দূরে তিতাস উপজেলার অবস্থান।
  
  প্রশাসনিক এলাকা 
  তিতাস উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম তিতাস থানার আওতাধীন।
  
  ইউনিয়নসমূহ:
   ১নং সাতানী
   ২নং জগতপুর
   ৩নং বলরামপুর
   ৪নং কড়িকান্দি
   ৫নং কলাকান্দি
   ৬নং ভিটিকান্দি
   ৭নং নারান্দিয়া
   ৮নং জিয়ারকান্দি
   ৯নং মজিদপুর
  
  স্থানীয় সরকার 
  ২৫ জুন ২০১১ তারিখে ইউনিয়ন পরিষদ নির্বাচনের মধ্য দিয়ে তিতাস উপজেলার স্থানীয় সরকারের গোড়াপত্তন হয়। ভোটারের সংখ্যা সর্বমোট ১ লাখ ৭ হাজার ৮শ ৬৩ ভোটারের যার মধ্যে পুরুষ ভোটারের সংখ্যা ৫০ হাজার ৬৯ এবং মহিলা ভোটারের সংখ্যা ৫৭,৭৯৪। প্রতিটি ইউনিয়নে একজন চেয়ারম্যান এবং কয়েকজন সদস্য থাকে। ৯টি ইউনিযনে চেয়ারম্যান সংখ্যা ৯জন এবং সদস্য সংখ্যা ১০৮জন। এর মধ্যে ২৭টি সদস্যপদ সংরক্ষিত।
  
  শিক্ষা ব্যবস্থা
  ২০০১ সালের হিসেব অনুযায়ী স্বাক্ষরতার হার ছিলো ৩৪%। তারপর থেকে স্বাক্ষরতার হার ব্যপক হারে বেড়েছে। উপজেলায় মহাবিদ্যালয় আছে ২টি,মাধ্যমিক বিদ্যালয় ১০ টি এবং প্রাথমিক বিদ্যালয় ৫২ টি। তিতাস উপজেলার অন্যতম একটি প্রতিষ্ঠন বাতাকান্দি উচ্চ বিদ্যালয়
  
  খেলা, বিনোদন ও প্রচার মাধ্যম
  বাংলাদেশের বাকি অঞ্চলের মতো এখানেও ক্রিকেট সবচেয়ে জনপ্রিয় খেলা। তাছাড়া প্রায় প্রতিবছর জেলা প্রশাসক ফুটবল গোল্ড কাপ অনুষ্ঠিত। অন্যান্য গ্রামীণ খেলাও অঞ্চলে বহুল প্রচলিত।
  উপজেলা থেকে প্রকাশিত একমাত্র পত্রিকা হলো সাপ্তাহিক কালান্তর ।
  
  কৃতি ব্যক্তিত্ব
   আতিকুল ইসলাম - মেয়র, ঢাকা উত্তর সিটি কর্পোরেশন
   মোঃ তাফাজ্জাল ইসলাম - সাবেক প্রধান বিচারপতি বাংলাদেশ
  ফেরদৌস আহমেদ - বাংলাদেশের অন্যতম সফল অভিনেতা।
   মইনুল ইসলাম - সাবেক প্রধান, বর্ডার গার্ড বাংলাদেশ
  
  দর্শনীয় স্থান
   মজিদপুর জমিদার বাড়ি
  
  জনপ্রতিনিধি
  
  তথ্যসূত্র
  
  বহিঃসংযোগ 
  
  বিষয়শ্রেণী:কুমিল্লা জেলার উপজেলা
  বিষয়শ্রেণী:তিতাস উপজেলা
title: তিতাস উপজেলা